09 | януари | 2017 | Велика България\nArchive for: януари 9th, 2017\nян.. 09 Политика no comments\nМинистърката на туризма в оставка Николина Ангелкова отвърна на атаката на социалистите за концесиите на плажовете и по-конкретно за плажа в Поморие. „Питам БСП във връзка с изнесените данни за плаж „Поморие“, които би трябвало да са известни само на членовете на Комисията и на участниците в процедурата, БСП участва ли в тези процедури по концесия и по какъв начин участва?“, намекна тя.\nАнгелкова обвини червените, че по този начин оказват ли политически и икономически начин върху администрацията и попита в чия полза го правят. „Оттук нататък така ли смятат да управляват държавата, нарушавайки закона, който всеки от нас е длъжен да спазва?“, опъна се министърката.\nПо отношение на твърденията на БСП за плажа „Слънчев бряг Север“ Ангелкова подчерта, че са го прекратили заради драстични нарушения. Тя обяви, че има решение на МС от 2015 г. за прекратяване на тази концесията, ако до 30-ти септември 2016 г. бъдат открити нарушения. При извършваните ежемесечни проверки от Министерство на туризма са констатирани нарушения, които водят до изпълнение на решението на МС от 2015 г. за прекратяване на концесията, заяви Ангелкова.\n„Трябва ли този плаж да остава неохраняем – ние сме предприели действия да обявим процедура под наем. Одобрява ли БСП тези техни действия?“, попита на свой ред Ангелкова. Според нея, ако от БСП разполагат с данни за нарушения и имат съмнения, следва да отнесат спора до съда. „Всичко друго е подвеждане и манипулация и трупане на предизборни дивиденти“, коментира тя.\nОтносно твърденията на БСП, че манекенка била финансистка в Министерство на туризма, министърът на туризма в оставка заяви: „Извинявам се много, но многообразието на българските имена дава възможност за съвпадение на имената. Редно е преди да се уронва престижа да се провери – очевидно от БСП и това не са направили, а отново се движим по линията – една жена ми каза“, каза още тя.\nРуският консул в Атина е открит мъртъв в апартамента си (СНИМКИ)\nян.. 09 Свят, Топ новини no comments\nСнимки: Alpha Press\nРуският консул в Атина Андрей Маланин е открит мъртъв в апартамента си, съобщават медиите в Гърция. Информацията за кончината на консула е потвърдена от посолството на Русия в Гърция.\nПо информация на Alpha Press, 55-годишният дипломат е бил открит мъртъв този следобед. Той не е отишъл на работа, не отговарял и на телефонните обаждания.\nКолеги на Маланин са отишли до дома му с полиция и там се натъкнали на трупа му.\nПолицията разследва причините за кончината му.\nСкандал! Цанев:Отказвам да получа “Златен век“! Рашидов: Не съм подписал заповед за такава награда\nян.. 09 Култура, Общество, Топ новини no comments\nС размяна на остри писма между писателя Стефан Цанев и министъра на културата Вежди Рашидов започна творческият сезон на 2017 година. Поводът – наградата „Златен век“.\nСтефан Цанев заяви, че не желае да приеме наградата „Златен век“, най-високото отличие на Министерство на културата. Писателят мотивира своето решение чрез открито писмо до Вежди Рашидов. Причината за отказа на Цанев е друг скорошен носител на наградата – издателя Димитър Иванов, бивш шеф в Шесто управление на Държавна сигурност.\nЕто текстът на писмото на Цанев:\nБлагодаря за оказаното внимание, но аз отказвам да приема тази награда. В края на миналата година Вие връчихте същото отличие на един от висшите началници на Държавна сигурност – най-зловещата репресивна институция на бившия тоталитарен режим. Държавна сигурност носи вината за хиляди погубени съдби, много от тези жертви бяха хора на изкуството. Награждаването на един от висшите ѝ ръководители с най-високото отличие на Министерство на културата, „Златен век“, означава официално оневиняване на тази репресивна институция и същевременно е подигравка с паметта и страданията на нейните жертви.\nЧас по-късно от Министерство на културата дойде отговорът на Вежди Рашидов..\nПо повод разпространено днес в медиите отворено писмо от именития драматург и писател Стефан Цанев министърът на културата в оставка Вежди Рашидов направи следното изявление:\nНека да ти честитя твоя 80-годишен юбилей, като искрено ти желая дълъг и пълен с творчество живот.\nАз разбирам, че естественото място на твореца е публичната среда и благодарение на медиите разбрах за твоите вътрешни терзания. Естествено е човек да има своя позиция да приеме или да отхвърли нещо. Но в случая трудно разбирам какво не желаеш да приемеш, тъй като аз до този момент не съм имал възможността да подпиша за каквото и да е отличие. Зная, че има такова предложение и съобщение за него, но то още не е стигнало до мен.\nТака че, скъпи приятелю, няма още факт, а едно нещо може да се приеме или откаже, когато е факт. Когато такова предложение дойде при мен за подпис и ти си съгласен, аз с удоволствие ще го подпиша. Но тук ще кажа, че в близкото минало подписах една награда и то с голямо удоволствие – лично мой избор бе ти да бъдеш награден с Националната награда „Христо Г. Данов“, заедно с парични средства. Ти я прие с радост и с охота, а аз бях щастлив, защото знаех, че я заслужаваш.\nА колкото до Димитър Иванов, хубаво е, че мога чрез теб да разясня как се раздават в една демократична институция награди. За него пристигнаха предложения от музеи и университети. Тези предложения постъпват в комисията, която решава и определя наградите, а министърът после ги утвърждава. Не разбирам кое ми дава право да не уважа предложението на музеи и университети за Димитър Иванов? А за раздаваните награди на доносници на Държавна сигурност в годините на новата ни демокрация мога да ти направя един доста голям списък от тях, които днес са ревностни демократи. Явно това не възбужда страстите на хора, които обичат да се героизират.\nОт уважение към теб и към твоето творчество ще си позволя да ти напомня, че ако има потърпевш, и то сериозно, от тази система, за която ти негодуваш, то това съм аз – от ранното ми детство през сиропиталището до възродителния процес, та дори и отгоре. Поради същото уважение искам да те уведомя, че никога не съм бил член на БКП, не съм бил доносник в службите на ДС, не съм бил член на БСП, ДПС, на ГЕРБ и която и да е друга партия и в творчеството си нямам нито едно произведение, което да е във възхвала на който и да е режим.\nОще веднъж ти желая най-искрено честит юбилей, много творчески успехи и не на последно място – здраве, чиято цена аз вече добре знам. Честит празник, Поете!\nЕма Стоун и Райън Гослинг са големите победители от наградите “Златен глобус“\nян.. 09 Кино, Топ новини no comments\nФилмът на Деймиън Шазел затвърди позициите си на фаворит и стана най-добрия в категорията комедия/мюзикъл в изданието на конкурса „Златен глобус“, пише БГНЕС.\nМалко преди да стане известно отличието за филма, режисьорът му Деймиън Шазел получи „Златен глобус“ като най-добър режисьор.\nЕма Стоун – най-добра актриса пак за същия филм. Вечерта се очерта като триумф за мюзикъла. Американският композитор Джъстин Гурвич получи статуетката за музиката към мюзикъла, а за най-добра песен бе призната City Of Stars на Гурвич, пак от същия филм.\nТрагикомедията „Ла Ла Ленд“ на Даймиън Шазел разказва историята на любовта между джаз пианист и млада актриса. „Ла Ла Ленд“ и екип участват в седем категории на конкурса.\nМерил Стрийп получи своя почетен „Златен глобус“, наградата „Сесил Б. де Мил“, за чийто носител бе обявена предварително. Тя бе номинирана за най-добра актриса във филмова комедия или мюзикъл за превъплъщението си във филма „Флорънс“. Това бе впечатляваща 30-а номинация за Стрийп, която е абсолютен рекордьор в това отношение.\nТурският парламент обсъжда въвеждането на президентска република\nТурският парламент започва дебати върху конституционни промени, които биха превърнали страната в президентска република и по този начин бих дали още повече власт на Реджеп Таийп Ердоган.\nОчаква се дискусиите да продължат две седмици, а реформите трябва да минат на две гласувания с подкрепа от поне 330 от 550-те народни представители, преди да бъде започната подготовката за референдум\nУправляващата Партия на справедливостта и развитието, учредена от самия Ердоган, има 317 гласа, но преминаването на нужната бариера е възможно с подкрепата на националистическата Партия на националното действие, която има 40 народни представители. Част от тях са против промените, но лидерът Девлет Бахчели вече гарантира подкрепата за инициативата.\nСпоред опозицията реформата би дала прекомерна власт на Ердоган и би превърнала управлението на страната в диктатура, отдалечавайки я от демокрацията.\nОпитват се да превърнат демократичния парламентарен режим в тоталитарен“, заяви лидерът на Републиканска народна партия Кемал Кълъчдароглу..\nСпоред турския вицепремиер Нуретин Чаникли референдумът може да се проведе в началото на април.\n“Маркет линкс“: Разликата между ГЕРБ и БСП е по-малко от 3%\nян.. 09 Политика, Топ новини no comments\nВежди Рашидов откровено: Няма да се дам на тунеядци и соросоиди и да предам Борисов!\n„Българската държава боледува, има тежка диагноза. Става още по-объркано и тази спирала не знам до къде ще изведе държавата, въздуха не е здравословен“. Това каза в интервю за телевизия „България он ер“ министърът на културата в оставка Вежди Рашидов.\nРазочарован той сподели, че е доживял да види хора, които получават по 10 000 лева заплата, а са най-големите родолюбци, хора които създават ежедневна атмосфера да се плюе една политическа класа.\nГръмна страшен скандал! Тръмп сравни със земята “най-надценената“ актриса в Холивуд: : Тя е лакей на Хилари Клинтън\nНа снощната церемония актрисата беше удостоена с почетната награда „Сесил Б. де Мил” и Стрийп отново нападна директно новоизбрания американски президент, когото така и не назова по име.\nСпоред нея епизодът, в който милиардерът е имитирал репортер с увреждане на официално събитие, е най-впечатляващото изпълнение на годината. „Това разби сърцето ми когато го видях. Все още не мога да го повярвам, защото не беше филм. Беше реалният живот”, допълни актрисата.\n„Мерил Стрийп, една от най-надценяваните актриси в Холивуд, не ме познава, но ме нападна снощи по време на „Златните глобуси”. Тя е лакей на Хилари Клинтън, която загуби много”, написа Тръмп в „Туитър”.\nПоследваха и оправдания от милиардера: „За стотен път: Никога не съм се „подигравал” на репортер с увреждане (никога няма да го направя). Просто му демонстрирах „лазене”, след като напълно промени историята на 16-годишно момче, за да ме изкара лош. Просто още нечестности от медиите”.\nНинова събира утре ръководството на БСП в Кюстендил\nНа 10 януари в Кюстендил ще се проведе изнесено заседание на Изпълнителното бюро на БСП в Малка зала на Читалище „Братство“ в града.\n„Няма да стоим на топло, ще бъдем там, където са хората“, отговорила Корнелия Нинова на репликите, че в това люто време по -добре да останат на „Позитано“.\nПрипомня ви, че на първата за годината пресконференция, лидерът на партията Корнелия Нинова информира, че БСП възстановява изнесените заседания из страната.\nОт 14.30 ч. ще се проведе брифинг в Малка зала на Читалище „Братство“.\nПо-късно от 15 ч ще се проведе среща с Областния съвет на БСП. След 18 ч., лидерът на партията Корнелия Нинова ще се срещне с членове на БСП от града и областта.\nСкандал! Израелски дипломат нарече Борис Джонсън “идиот без ангажименти“\nСкрита камера е заснела разговора на представител на посолството на Израел с английска чиновничка, който прерастнал в скандал. Израелският дипломат Шаи Масот се изказал рязко по адрес на външния министър на Великобритания Борис Джонсън.\nЗаписът е от октомври 2016 година, но излиза на бял свят едва сега. Шаи Масот вечерял в компанията на своята позната Мария Стрицоло и някой си Робърт, който се оказал журналист. Именно той записал разговора, заради който се вдигнал толкова шум. Останалите присъстващи на срещата не знаели, че думите им се записват.\n„Знаете ли, той (Борис Джонсън) е идиот, но като министър на външните работи няма никакви задължения”, заявил израелският дипломат Масот. Той говорил и за необходимостта да се „разкара” Алън Дънкан, един от заместниците на Джонсън, който критикувал политиката на Израел. Записът, публикуван от „Ал Джазира”, се превърна в международен скандал.\nПосланикът на Великобритания в Израел вече поднесе своите извинения и увери, че Шаи Масот ще престане скоро да работи в посолството.\nБорис Джонсън стана министър на външните работи, след като Тереза Мей зае креслото на премиер – министър. Тя дойде на мястото на Дейвид Камерън след Брекзит.\nСамият Джонсън бе сред яростните подръжници на излизането на Великобритания от ЕС.\nПреди да заеме този пост той бе кмет на Лондон и получи широка известност благодарение на изказванията си.\nЗаразната политика на разграден двор на Ангела Меркел порази и НАСА\nян.. 09 Анализи и коментари, Любопитно, Общество no comments\nИзвънземни? Хайде стига с това гостоприемство\nМине се ,не мине време и НАСА се обозначава с екслузивно съобщение. Последното се яви след новогодишните празници. Щели да пръснат в Космоса сигнал, който да привлече насам представители на далечни цивилизации, пише в анализ на „Труд“.\nЯвно примерът на германската канцлерка Меркел е заразителен. А поради непредвидимите си последствия и опасен. Вече видяхме какво се получи, когато тя с разнежено от хуманни трепети сърце широко разтвори дверите на страната си за пришълци от далечни краища на планетата. И натам се втурнаха не представителни извадки на местните цивилизации. Напротив, най-изпадналите слоеве на разбутания им мравуняк попъплиха Европа. И сега благородната стара континентална дама си посипва главата с пепел и люто проклина гостоприемството си.\nТа НАСА дава ли си сметка за риска как на поканата могат да откликнат не високоразвитите популации, а разни изпаднали космически маргиналии, които издирват балами, че да им се натресат. Собствено гениалният Стивън Хокинг твърди (а той е заслужил доверието на човечеството), че Космосът изобилства от разумни създания. Но позовавайки се на Дарвиновата теория, агресивните видове по правило печелят играта. И че онзи, който дръзне да предложи диалог от междузвездни мащаби, вкарва гигантски таралеж в гащите на земното човечество. Геният е убеден, че в необозримо бъдеще ще получим хабер от необятното. “В това се състои и изследователският проект, издирващ извънземен живот (SETI), където аз се явявам главен астроном: ние използваме гигантски радиоантени в опит да открием сигнали на извънземни цивилизации. Ако експертите на SETI успеят да открият такъв сигнал, много ще им се иска веднага да изпратят отговор – нещо в духа: ”Ние сме земляни и искаме да установим контакт с вас.”\nОбаче веднъж осведомени за нашето съществуване и местонахождение, непредвидимо е какво би последвало, което тревожи (най-основателно) Хокинг предвид германския опит. Затова съветът му е да си траем. Но вече било прекалено късно. Досущ както и за канцлерката да си върне назад думите: “Елате, ще ви приемем!”\nИ от какъв зор да ги привикваме тия енигматични създания? Учените по цял свят като надумани бият тревога, че Земята е пренаселена. Че не може да се изхрани, напои и изкъпе. Чудят се и се маят как да се докопат до Марс, че да отпочне изселването на човешкия излишък към космически колонии. Голямото капиталистическо добрутро даже вече си е закупило билети по дестинацията. А някои футуристични земевладелци измежду баш паралиите си заплюха имения на Луната, че им е комшулук. И на целия този хал да калесваме навлеци от вселенската майна е безумен каприз.\nТук да вметнем, че хич не се налага да си даваме зор и да пилеем Хималаи от мангизи за издирване на себеподобни в необятното. Даваме им бездруго шансове те самите да ни надушат. Поради измененията в атмосферата от изхвърлянето на парникови газове. И току-виж заради себеунищожителното замърсяване ни възприели като патологична пасмина, устремена тъповато към собствената си ликвидация. И с лека ръка да ни видят сметката, понеже по същия начин бихме постъпили и с околната космическа среда. Според експертите от вездесъщата НАСА такава хипотеза фигурира в доклад “Какво ще се случи с човечеството при контакт с извънземните – ползи и вреди. Възможната среща предполага три варианта – благоприятен, неутрален и вреден.” Има обаче и четвърти – проблемен, доказан от хилядолетната земна практика.\nАко Ония довтасат тук, неминуемо ще пожелаем да ги интегрираме. Да ги приспособим и превърнем в себеподобни. Да, ама те може и да не кандисват. Разполагаме с обилни примери от местно планетарно естество. Циганите например. Те се приземяват в благодатната Стара Европа и не щат (с редки изключения) да се променят по нейните правила. В мъничката България те пребивават от хиляда години и ни со кротце, ни со благо, ни силом се приспособяват. Карат си я потяхному и не вдяват ни битово, ни интелектуално. Хем са земляни, Божем. Ами ако ни се внедрят тука едни хептен твърдоглави НЛО преселници. Тегобата с интеграцията им тутакси добива глобални мащаби. Да вземем само пресния пример за ония ексцесии с нерегламентирани посегателства от ислямски имигранти към женския пол в Германия. Де да знаем на извънземните какви са им убежденията, какви мераци им тегнат и ще съумеем ли да ги озаптим.\nАми ако ни връхлетят канибали? Всъщност такъв вариант дали не би се отразил благоприятно спрямо пренаселването на планетата. Стига да ловуват избирателно, биха решили наболели екзистенциални и социални проблеми. Примерно да налитат на негодни политици и държавници, на хипералчни магнати, на военолюбци и терористи… Не че и те не са хора, де. Ала се държат нехуманно и си просят възмездие свише – понеже, както се вижда с просто око, делото по озаптяването им не е по простосмъртните възможности. Но от друга страна, те са твърде незначителна част от човечеството, тъй че проблемът за пренаселената Земя с консумирането им от далечни пришълци е съмнително да се разреши. Странно защо, като се завайка за дереджето си, човечеството се надява да го навести някоя добротворческа космическа експедиция, която да имплантира на местна почва някакви възмечтани добродетели, датирани още от Стария завет – да не убива, краде, лъже и прочее, при положение че само се е досетило за тях и от него се иска само да си спазва Божиите заповеди.\nСобствено НАСА-та се придържа към двоен стандарт и е последователно непоследователна. Доказва го и с последното си проявление. Оповестява, че търси контакти отвъд, а същевременно се дистанцира от ония, които го засвидетелстват. Д-р Едгър Мичъл, шестият човек, стъпил на Луната, твърди, че извънземните витаят – и още как! – отвъд отсамното. И руските космонавти даже отронили кое-що като впечатление по темата. Като се изповяда техният човек американеца обаче, непосъветван и неподготвен за правилните твърдения, НАСА тутакси откликна: “Д-р Мичъл е велик американец, но космическата агенция не споделя мнението му по тези въпроси. Странните му твърдения не са потвърдени с доказателства.”\nВпрочем тази предпазливост на НАСА в случая е посвоему обоснована. И Меркел е нещо като велика германка, но доказателства, че приютените бежанци са уместни на тамошна почва, няма.\nИ НАСА, и Меркел драпат към нашенското премъдро житейско извлечение: “Всяка жаба да си знае гьола.” Извънземните без изключение.\nEISA: Румен Радев е с най-висок рейтинг сред българските политици – 35%, Борисов – 25%\nРумен Радев е с най-висок рейтинг сред българските политици. Премиерът Бойко Борисов, който години наред държеше първото място, вече е далеч назад, следван плътно от Красимир Каракачанов.\n„Приложената методика е модерна, позволява онлайн набиране и препращане на данните в аналитичния център за обработка и гарантира изключително висока степен на достоверност при максимално допустима грешка от 2.5% при 50-процентов дял. Друго преимущество на методиката е, че буквално за 2-3 дни може да обхване цялата страна и да покрие пълната извадка като стигне буквално до всяко кътче и до всеки попаднал в извадката респондент“, обясниха за OFFNews от Института, но отказаха отказаха повече подробности, с аргумента, че след завръщането си от Брюксел, главния изпълнителен директор Бранимир Ботев ще даде специална пресконференция.\nПремиерът Бойко Борисов е с 25%.\nЧетвърти в класацията е Стефан Данаилов с 10,3%.\nСледват президентът Росен Плевнелиев с 8,5%,\nВеселин Марешки – 6,4%,\nВалери Симеонов – 5%,\nЦветан Цветанов – 4,2%,\nРадан Кънев 3,4%,\nВолен Сидеров – 3,3%,\nБожидар Лукарски – малко под 2%.\nДвама от Доспат ограбиха пловдивчанин в игрална зала\nИзвършители на грабеж са задържани от служители на Четвърто РУ в Пловдив. Сигналът за престъплението бил получен в 9.45 часа в неделя. 45-годишен мъж разказал, че в игрална зала на ул. “Капитан Райчо” бил ограбен от двама непознати, които насила и със заплахи му отнели 100 лева и талони на стойност 400 лева.\nПри проведените издирвателни действия са установени авторите – 33-годишен криминално проявен жител на Доспат и негов 35-годишен съучастник. С полицейски заповеди двамата са задържани за срок до 24 часа. Образувано е досъдебно производство и работата по случая продължава.\nМария Захарова: Руските хакери са хакнали мозъка на Обама\nРусия все още не е наясно с истинността на доводите в доклада за хакерските атаки по време на американските избори. Това заяви говорителят на Кремъл Дмитрий Песков по време на пресконференция.\n„Абсолютно неподкрепените с нищо неоснователни обвинения (в публикуваните части на доклада) звучат на любителско емоционално ниво“, посочи още пред журналисти Песков.По думите му в Москва има сериозна умора от тези обвинения. „Това вече напомня на реален пълномащабен лов на вещици“, допълни още той.\nПесков посочи също, че публикуваната част на доклада очевидно е била „силно адаптирана“. „Тази публикация не добави какъвто и да е било материал за коментиране“, каза той и допълни, че Русия вече е отхвърляла обвиненията на Вашингтон за намеса на руски официални лица в хакерските атаки срещу САЩ. Той също така посочи, че недоумение буди това, че се правят опити да се вложи „такова количество емоции в такъв оскъден материал“.\nОт Кремъл заявиха също, че все още не знаят каква позиция има Доналд Тръмп по отношение на обвиненията срещу Русия.„Избраният президент сам не изказва каквито и да е било еднозначни коментари на този етап, така че ние не можем да съдим“ за неговата позиция, добави Песков.\nГоворителката на руското МВнР Мария Захарова коментира във ФБ профила си информацията за руските хакери, които са повлияли на изборите в САЩ така: „Струва ми се, че ако руските хакери са хакнали въобще нещо в САЩ, това е мозъкът на Обама, както и самия доклад за руските хакери“.\nСъд посочи как ни лъжат в магазините за цената на кашкавала и още 10 продукта!\nПроверка на контролния орган в няколко обекта на въпросната верига установи, че потребителите може да заплатят с до 4 лв. над обявената върху опаковката цена при покупка на предварителни разфасовки на млечни продукти. Предпоставка за това е разминаването между цената върху продуктовата опаковка, която обикновено ориентира клиента при вземането му на решение за покупка, и посочената на рафта цена, която се маркира на касата и в общия случай е с около два лева по-висока. Например, при поставена върху вакуумната опаковка на кашкавал цена 12,29 лв. за килограм и 2,26 лв. за разфасовка от 192 г маркираната на касата цена за килограм е 14,34 лв. и 2,76 лв. за количеството в опаковката. Това означава, че потребителят ще плати за килограм с над 2 лв. повече, отколкото очаква.\nОбама: Подцених Путин и това, което той може да направи!\nПодцених степента, в която дезинформацията, кибернападенията и т.н. могат да влияят на отворените ни общества и отворените ни системи, да се промъкнат в демократичните ни практики“ – така президентът Барак Обама коментира доклада на разузнаването, че Русия се е намесила в изборния процес.\nДържавният глава каза това в интервю за водещия на ABC Джордж Стефанополус.\nСред съюзниците ни в НАТО се задават избори, които трябва да следим внимателно. Очаквам нещо подобно да се случи и там.“\nВъпреки доказателствата, че Москва се е месила в изборите в полза на Тръмп, държавният глава заяви: „Важното е, че Доналд Тръмп ще положи клетва като 45-тия президент на САЩ. Не е задължително полезно да се опитваме да разплетем всички различни фактори, довели до това.“\n„Проблемът според мен е, че имаме ясен пример как чужди държави могат да влияят върху политическия дебат в САЩ по начин, невъзможен преди 10, 20, 30 години – отчасти заради начина, по който се предават новините, отчасти защото много хора са скептични към големите медийни организации. Всичко е вярно и всичко е грешно. Нищо не е сигурно. Всичко може да бъде оспорено.“\n„Мисля, че той не се тревожи много за подробностите, за политиките“, коментира Обама вероятното бъдещо поведение на наследника си Доналд Тръмп. „Това може да е както преимущество, така и слабост. Зависи как подходи той самият. Може да е ценно да погледне с нови очи. Но тогава ще трябва да знае какво не знае и да назначи хора, които имат опит, умения и знания, за да взимат правилни решения.“\n„Разговорите (с Доналд Тръмп) бяха искрени. Той беше отворен за нови предложения и основното, което се опитах да му предам, беше, че има разлика между кампанията и същинското управление. В момента, в който влезеш в този офис след клетвата си, трябва да осъзнаеш, че си начело на най-голямата организация на света. Не можеш да я ръководиш така, както би ръководил семейния си бизнес.“\nТой описа наследника си Тръмп като „пленителен и контактен“ човек, на когото „не му липсва самоувереност“. В отговор на забележката на Стефанополус, че тази им черта е обща, Обама отвърна: „Вероятно е необходимо условие за работата. Или поне трябва да си достатъчно луд, за да си мислиш, че можеш да се справиш.“\nГЕРБ внася законопроекта мажоритарния вот в четвъртък!\nДни преди разпускането на 43-ото Народно събрание, парламентарната група на ГЕРБ планира да внесе законопроект за въвеждане на мажоритарната избирателна система.\nНа извънредна пресконференция в централата на партията, председателят на парламентарната правна комисия Данаил Кирилов заяви, че „през тези повече от месец и половина сме говорили, че работим по наш законопроект за прилагане на мажоритарната система изцяло за провеждане на избори за народни представители“.\nТой допълни, законопроектът е готов и в четвъртък ще бъде внесен в деловодството на Народното събрание.\n„Под необходимо време за разглеждане на законодателните промени нямаме предвид нещо по-различно от това да се разгледат промените в рамките на 3, максимум 4 седмици“, обясни Данаил Кирилов. „Ако има консенсус и получим подкрепа, това означава, че бихме могли да се справим и в сегашния полеви хоризонт на настоящото НС. Смятаме, че бихме успели, макар и с много напрегната работа до 26-27 януари да обсъдим на второ четене тези промени“, коментира народният представител от ГЕРБ.\n„Ако имаме една седмица повече време, означава, че ще имаме по-спокойна възможност да обсъдим детайлите“, допълни той. „Политическа партия ГЕРБ стои зад волята на избирателите и смятаме, че наш ангажимент да поемем тази работа и да опитаме да се справим до разпускане на 43-тото НС“, заяви Данаил Кирилов.\nОт думите му стана ясно, че във вторник Комисията по прави въпроси ще има извънредно заседание и първа точка от дневния ред ще бъде обсъждане на проекта за решение във връзка с проведения референдум.\n„На 14 ноември внесохме проект за решение на НС във връзка с резултатите от проведения референдум“, припомни той. „Предлагахме по трите въпроса, които са получили сериозната подкрепа чрез гласуването на избирателите НС, да подкрепим резултатите и да предприеме съответните действия“, обясни Данаил Кирилов.\n„Бяхме възложили на правна комисия до 15 декември да внесе доклад за второ гласуване в пленарна зала“, посочи народният представител и коментира, че ГЕРБ непрекъснато са били на разположение по този въпрос, макар да не са получили подкрепа от другите политически сили.\n„До настоящия момент Народното събрание не е получило официално решението от ЦИК, защото това решение се обжалва пред Върховния административен съд“, поясни народният представител от ГЕРБ.\nС оглед събитията от миналата седмица, това че други парламентарни групи правят опити за законодателна инициатива и след като получихме съобщението от Върховния административен съд, че на експертизата се дава нов 10-дневен срок. Това ни мотивира да поискаме все пак в оставащите няколко седмици на НС, като единствен орган, който би могъл да обсъди поставените въпроси да стартираме обсъждането с убеждението и с надеждата, че ще получим подкрепа и от други парламентарно представени политически сили, заяви той.\nНов бизнес! Хазяи масово избиват наеми: Апартаментите се превръщат хотели!\nХазяи масово обръщат апартаментите си на хотели. Така с приемането на туристи за няколко дни месечно те си докарват повече от един месечен наем.\nТенденцията е масова в столицата и големите градове. Масовото явление намалява предлагането на имоти за дългосрочно отдаване в централните части и увеличава наемите, съобщава „Телеграф“.\nНад 400 имота в София се отдават в най-голямата световна платформа за краткосрочно предлагане на собствени имоти airbnb.com. Над 90% от обектите са в идеалния и широкия център на София.\nСредната наемна цена на жилище в центъра на София е 12 лв. на кв. м месечно. За апартамент от 50 кв. м това означава наем от 550 лв. А средната цена на нощувка в имотите в airbnb.com е 80 лв. за двама души.\nТака месечният наем от 550 лв. може да се постигне само със 7 дни месечна заетост на квартирата.\n“Република“: Албания е новата люлка на “Ислямска държава“!\nПод заглавие „Тероризъм, знамена на ИД се развяват в албанските села“ в. „Република“ пише, че Албания е новата люлка на ИДИЛ, предадоха МИА и БТА. Италианският вестник предупреждава за увеличената опасност от тероризъм в Албания, тъй като броят на радикалните ислямисти в страната се е увеличил.\n„Република“, който се позовава на италианските тайни служби, подчертава, че Италия е в опасност от въъзможни нападения и най-застрашен е районът на Пулия:\n„Момчета от селата Лешница, Загорци и Ремет са онези, от които днес трепери Европа. Най-опасен от тях беше Алмир Даци от Лешница, той ръководеше джамия, в която са радикализирани много хора. Твърди се, че Алмир Даци е загинал в Сирия“.\nВ статията се посочва, че много албанци живеят в Пулия и представляват рисков фактор за жителите в региона. „Един от тях беше Ервис Алиня, който още като дете емигрирал със семейството си в Пулия. Преди известно време той се върна в Албания, където се радикализира и замина за Сирия, където бе убит“, пише вестникът.\nРадикализирани албанци идват и от югоизточна Албания, продължава „Република“. Те са свързани с албанските престъпни среди, активни в района на Бари в неразрешената търговия с оръжие и дрога.\nАлбанският премиер Еди Рама оценява статията като голяма лъжа. В профила си във Фейсбук той писа:\n„Това е една голяма лъжа, но какво да се прави, така стоят нещата – който не чете вестници, не се информира, а който чете, се дезинформира“.\nМая Манолова брани Слави Трифонов: Този парламент трябва да се произнесе за референдума\nОмбудсманът Мая Манолова отново се хвърли да брани референдума на „Шоуто на Слави“. Днес тя заяви, че в оставащите 20 дни на парламента биха били достатъчни, при добро желание от народните представители, това Народно събрание да се произнесе по вота на българските граждани за референдума на 6 ноември.\nПо този начин Манолова се присъедини към искането на ГЕРБ президентът Румен Радев да не разпуска 43-ия парламент, за да бъдат приети нови промени в Изборния кодекс. „Смятам не просто, че е възможно, смятам, че това Народно събрание е длъжно да обсъди, да дебатира и да се произнесе по проведения референдум“, подчерта Манолова. Тя обясни, че по закон срокът за произнасяне е тримесечен.\n„Народните представители и парламентарните партии би следвало да имат достойнството и куража да застанат пред българските граждани и с действия да покажат ще се съобразят ли с вота от референдума“, каза Манолова.\nТя добави, че удължаването на живота на този парламент е абсолютно в правомощията на президента и не се наема да го коментира. „Замитането на резултатите от референдума би било поредния гвоздей в авторитета на партийната система“, подчерта Манолова. „След първоначалните изявления, че ще се съобразят с референдума и с това какво им е казал народът парламентарните партии не предприеха абсолютно никакво действие за реализиране волята на гражданите“, подчерта Манолова.\nМагдалена Ташева: “Да, България“ е копие на политическия комитет “Да, Калифорния“\nПартията на бившия правосъден министър Христо Иванов „Да, България“ е копие на американския политически комитет „Да, Калифорния“. Това твърди депутатката от „Атака“ Магдалена Ташева. Според нея, формацията е външен опит за консолидация на разпарчетосаната маса на професионалните протестъри и костовистката клиентела\nЕто какво пише още депутатката (без редакторска намеса):\nКато всяко ГМО на политическия ни пазар, и новата партия „Да, България“ на Христо Иванов (Бойкикев) е ксерокопие на американски „проект“.\nСтава дума за политическия комитет „Да, Калифорния“, който води кампания за отделяне на щата от САЩ чрез референдум, планиран за 2019 г. Комитетът е вдигнал мерника на Доналд Тръмп – както може да се очаква от калифорнийци, които от един век гласуват масирано за Демократическата партия и сега са бесни, че Хилари Клинтън претърпя поражение.\nПросто на Сорос не му се дават пари за ново брандиране. Има готов продукт, човекът, трябва да го използва докрай. Като онова 30-годишно юмруче, дето още върши работа където и да го боднеш – в Бълария, в Грузия, в Русия, в Египет…\nИ като гледам „новите“ лица на тази партия по Би Ти Ви, ми става мъчно за това момче, Хекимян. Вместо да хаби ценни минути с въпроси към Мануела Малеева за успехите на Григор Димитров (за които тя не успя да каже една смислена дума), водещият би трябвало да завърти темата към източниците на финансиране на новия ‘проект’.\nЯсно е, че това е външен опит за консолидация на разпарчетосаната маса на професоналните протестъри и костовистката клиентела (фамилията Малееви, например). Чии интереси ще изразява в България? Малеева каза, че за учредяването й са дошли „хора от 11 страни“.\nОт кои страни? Нейните роднини от Швейцария присъстваха ли? Каква част от учредителите съставляваше групата на дошлите от чужбина? Знаят ли защо народът веднага нарече партията им „Дай, България“?\nМерил Стрийп с унищожителна реч срещу Тръмп на “Златен глобус“\nян.. 09 Кино, Свят, Топ новини no comments\nТрикратната носителка на „Оскар“ Мерил Стрийп отправи остри критики към новоизбрания американски президент Доналд Тръмп по време на речта си при получаване на наградата „Златен глобус” за цялостен принос, съобщава БГНЕС. Актрисата трудно сдържаше сълзите си, докато получаваше отличието под бурни аплодисменти.\nВлиятелната актриса разкритикува безпощадно Тръмп, без да споменава името му.“Неуважението води до неуважение. Насилието пробужда насилие. Когато влиятелните използват позициите си, за да тормозят останалите, всички губим“, допълни звездата. Почти в цялата си реч Мерил Стрийп критикува поведението и политиката на Доналд Тръмп, призовавайки Холивуд да се обедини срещу атаките и да подкрепя свободата на словото, добави Ройтерс. Публиката слушаше слисано и безмълвно през повечето време. Чак когато уважаваната актриса изтъкна колко разнороден е Холивуд, се чуха одобрителни възгласи и аплодисменти.\n„Какво всъщност е Холивуд? Това е група от хора, дошли от други места. Холивуд е пълен с чужденци и аутсайдери. Ако ги изхвърлите, няма да остане нищо за гледане, освен футбол и смесени бойни изкуства“, каза звездата. Думите й бяха явна препратка към заканите на Тръмп да прилага безпощадна политика за депортиране на мигранти.\nВ речта си 67-годишната актриса засегна някои от най-спорните теми от предизборната кампания на новия държавен глава, който ще встъпи в длъжност след по-малко от две седмици. Стрийп не пропусна да спомене идеята за забрана мюсюлмани да влизат в САЩ, както и планирания строеж на стена по границата с Мексико.\nСтрийп разкритикува Тръмп и заради негово изказване, с което се подигра с репортер инвалид.Тя каза, че „изпълнението“, което я е слисало най-много тази година е било, когато Тръмп се подиграл на репортер с недъг. „Това беше моментът, когато човекът, стремящ се да седне на най-уважаваното място в нашата държава, имитира недъгав репортер, човек, от когото той има много повече привилегии, власт и възможност за обратни реакции – каза през сълзи Мерил Стрийп. – Този инстинкт да унижаваш, когато го демонстрира някой . . . с власт, достига до всички хора. Той един вид разрешава на останалите да правят същото. Това разби сърцето ми“, каза актрисата.\nВ речта си тя спомена и своята приятелка и колежка Кари Фишър, която почина преди броени дни. Стрийп си спомни думите на покойната, която я посъветвала да превърне „разбитото си сърце в изкуство”.\nПроф. Николай Овчаров: Губим 1,5 млн. лв. за Перперикон заради оспорвана поръчка\nЗавистта ни пречи да покажем културното си наследство. За да има държавни пари, от обектите да се отделят приоритетни. Това заяви в интервю за „Монитор” археологът проф. Николай Овчаров.\n– Проф. Овчаров, след като преди две години в монголската столица беше открит паметник на кирилицата, предстои такъв монумент да бъде открит и в Антарктида. Как сте стигна до тази идея?\n– Тази моя идея беше подкрепена от Великия приор на Ордена на тамплиерите ген. Румен Ралчев и от посланика на Монголия проф. Лхамсурен Дугержав, който се е занимавал с научни изследвания на Ледения континент и след приключване на мандата си ще ги продължи, от ръководителя на българската полярна експедиция проф. Христо Пимпирев, както и от многобройни приятели и съмишленици на тази идея. Впрочем Монголия е втората азиатска държава след Казахстан, която пише на кирилица. Проектът е подкрепен от Ордена на тамплиерите у нас и е дело на Младен Станев – приор на организацията на Ордена на тамплиерите във Варна и член на Българо-монголското дружество. В монумента, който е висок 2,3 метра и е изработен от няколко метални сегмента, са вградени капсули с пръст от Велико Търново, София, Плиска, Преслав, Варна и от гроба на хан Кубрат край Малая Перешчепина – все свети за България места. Самата скулптура е изработена от хром-никел и месинг и тежи почти 100 килограма. Основата е изградена във формата на триъгълник, а цялата конструкция е съобразена с тежките условия там, така че паметникът да издържи на вятър със 120 км/час. Монументът ще бъде закаран в Антарктида от антарктиците по време на 25-ата юбилейна експедиция, която се очаква да замине до края на февруари. Български и монголски антарктици ще изберат най-точното място за него. Предвижда се той, както и параклисът при българската база там да бъдат открити през есента, когато българската полярна експедиция ще отбележи четвърт юбилей.\n– Възстановяването къде в автентичен, къде в не толкова автентичен вид на немалко крепости, вдигането на паметници в последните години не е ли малко прекалено, както критикуват някои специалисти и не дотам специалисти?\n– Аз не съм привърженик на вдигането на крепости до керемида и до покрив, каквито увлечения имат някои колеги. Всичко в реставрацията трябва да се прави умело, без да се издигат зидове и стени догоре. Освен това нямаме и пари да го направим. През изминалите години, още преди приемането ни в Европейския съюз, работехме по няколко програми – по предприсъединителната ФАР, след това по 3.1 „Регионално развитие”, по тях бяха направени много хубави неща с един добър облик. За съжаление група хора атакуваха всичко, използвайки това, че действително имаше някои проблеми. Нормално е, когато човек работи, да допуска и грешки, но който е виновен, трябва да поеме и своята отговорност. Сред тях бяха такива хора, които бяха одобрили тези проекти, като например бившата шефка на Националния институт за паметници на културата Йорданка Кандулкова. През 2008 – 2009 г. тя одобряваше тези проекти. Естествено, имаше грешки, както се случи с крепостта Кракра край Перник, където имаше гафове, но преди това имаше одобрение от експерти. Затова вината трябва да се поеме, но не от Министерството на културата в сегашния му състав или от министъра в оставка, а от хората, които някога са давали разрешения. На фона на лошо направени проекти ние имаме и над 30 добре реализирани, сред тях е крепостта Мали Цари град. Също така и Перперикон, който благодарение на консервацията привлича годишно по\n250 000 – 300 000 човека. Има много добре изпълнени проекти в Мезек, Хисаря и много други. От цялата програма бяха извлечени един-два лоши и се заключи: лоши са. Аз съм против това да се дава оценка на ангро, а да се посочват само тези, в които има грешки. Благодарение на европейските средства, тъй като държавата няма пари за цялата тази работа, ние успяхме да направим много от обектите в един доста приемлив вид. Сега предстои вторият етап от раздаването на тези средства и вече се чува вой. Въпросът занапред е да приведем обектите във вид, който да накара туристите да дойдат и да влязат в тях. Става въпрос за пътища и инфраструктура, които изискват много средства.\n– На някои места имаме нелоша инфраструктура, но въпреки това посещаемостта е унизително малка. Защо се случва, след като България е трета по археологически паметници след Италия и Гърция, да не успяваме да привличаме туристи като тях?\n– На първо място ни пречи прословутата българска завист. Към нея се добавя известна доза и користни намерения. Има и друго – за пет години ние не можем да постигнем това, което другите са градили и постигнали от десетилетия. Въпреки това аз съм убеден, че се движим в правилна посока. Въпросът е да използваме максимално добре средствата, които имаме, като рекламата също се насочи в тази посока. В днешно време много е важно да се рекламират културно-историческите паметници. Ако това се прави, то е въз основа на някои програми на медии, но без експертното мнение на специалистите и на Министерството на културата. Ние трябва да използваме максимално културните паметници и да ползваме европейските фондове. Например в момента имаме проблем с едни европейски пари за Перперикон. Заради обжалване на обществена поръчка сме на път да изгубим около 1,5 млн. лв. спечелени пари по Норвежкия финансов механизъм. Причина е лошо направеният Закон за обществените поръчки, поради което фирмите много лесно могат да обжалват. Във всички сфери на икономиката, като и в културата ние губим от несъвършено направените закони.\n– Много ваши колеги споделят, че държавата отпуска унизително ниски суми за разкопки, а в същото време има амбицията да развива културен туризъм. Имат ли основание тези нападки?\n– Нещата тук са по-особени. Археолозите у нас никак не сме малко, около 380 човека. Ако всеки от нас поиска да има по един обект само за себе си, това са повече от 300 обекта. Как е възможно всеки един от тях да се финансира поне със 100 000 лева?! Не е възможно. Тук говорим за средства, които държавата, естествено, няма. Ето защо аз отдавна съм казвал и казвам – необходима ни е стратегия, т.е. да се посочат приоритетни обекти, които да бъдат финансирани приоритетно. Това не означава, че не бива да бъдат финансирани и по друг път. Моите колеги трябва да се научат да търсят и да намират средства така, както аз съм се научил. Например има възможност чрез общините. По крепостта Урвич край София е работено само с финансиране от софийската община, а община Търговище даде парите за Мисионис. Там дават по 30 000 – 40 000 лева на година. Могат да се използват и спонсори, макар и такива в България да не се намират лесно, но трябва да се търсят. Колкото и да е трудно, точно от спонсори за Мисионис всяка година имам около 9000 – 10 000 лева. Просто средства трябва да се търсят, да не се разчита само на държавата. Щом аз мога, значи и другите могат. Просто колегите да обикалят общините, да създават добри отношения с кметовете, да създават контакти, да им обясняват колко е важно да бъдат разработени тези обекти. Ако на всички обекти се отпуска по малко, нищо няма да се свърши. Затова да се дават държавни пари за приоритетни обекти. Лошото е, че повечето колеги не гледат на археологията като на обществено, на историческо значимо дело, а като на трамплин за осъществяване на лични интереси.\n– Имате ли достатъчно финансиране за предстоящия археологически сезон?\n– За Перперикон има достатъчно финансиране. За него аз не съм молил, държавата просто е разбрала, че това е нещо, което си струва, и превежда средствата на община Кърджали, за да се развива този изостанал край. Ние показахме, че нещата могат да се променят.\nБСП обвини ГЕРБ, че „зад благовидния предлог“ преследват свои цели с искането да се удължи животът на 43 Народно събрание, за да се приеме мажоритарният вот. Такъв апел отправиха в неделя шефът на депутатите на управляващата партия Цветан Цветанов и зам.-председателят на парламента Димитър Главчев.\nСпоред депутата от БСП Атанас Зафиров правилата за това кога президентът ще разпусне парламента и ще назначи служебно правителство, са ясно разписани в Конституцията. Зад това прозира един друг стремеж – да се удължи, колкото може повече, животът на това правителство, за да продължат безобразията, свързани със скандалните сделки в последния момент на това правителство, а и не само тях, категоричен е Зафиров.\n„За мен аргументът на ГЕРБ е удължаване на живота на това правителство, за да продължат безобразията и да се заметат следите“, отсече депутатът. Зафиров е категоричен още, че този парламент няма необходимото технологично време, за да промени избирателната система и да направи районирането за мажоритарен вот.\nУправляващите в оставка продължават да раздават плажове на близки фирми\n„Сериозно сме разтревожени от продължаващата настойчивост, с която правителството в оставка продължава да раздава апетитни и атрактивни плажове на фирми, близки до управлението. Това се прави явно с идеята- част от парите да бъдат върнати под някаква форма и да бъдат използвани в предстоящите предсрочни парламентарни избори”, заяви на Атанас Зафиров. По думите му, управляващите създават усещането, че искат да осребрят участието си във властта и в последната секунда. „На 29, 30 и 31 декември са развалени концесии и са насрочени петгодишни търгове за нови атрактивни плажове, сред които е и този в Слънчев бряг – Север”, посочи депутатът.\nВсичко това се прави със сгрешена формула за изчисление, обясни Зафиров и добави, че участниците в процедурата са получили по имейл подменени документи. На практика силно е скъсен законовият срок по процедурата. Народният представител изреди пред медиите много от извършените нарушения. „Излязоха публикации, че експертите от Министерството на туризма са отстранени за сметка на външни представители”, каза още Атанас Зафиров.\nПо думите му при отварянето на пликовете е допусната груба злоупотреба, която толерира двама от участниците в търга, които дори са имали липсваща документация, но е било преценено да продължат за участие. „Има нарушение на целостта на плика на единия участник. Освен това проверка в Търговския регистър за една от двете фирми ще покаже изключително интересна биография на единия от собствениците”, добави Атанас Зафиров. Той информира медиите, че в момента върви подписка на експерти от бранша, които настояват тази опорочена процедура да бъде прекратена и да се търси отговорност от виновните.\nСпециално за плажа Слънчев бряг – Север, Зафиров посочи, че на 30 декември е обявена процедурата за петгодишен търг. „През 2015 година регионалният министър Лиляна Павлова внася в МС решение за прекратяване на действащата по това време концесия. След като престоява известно време това решение, правителството в един момент гласува един друг текст, който дава още един шанс на концесионера да поправи нарушенията си до 1 юли тази година. Тогава МС казва, че дори и да не изпълни предписанията, концесионерът ще остане във владение на плажа до края на септември. Веднага след това единият от собствениците от фирмата концесионер обявява, че влиза като собственик в закъсалия отбор на Ботев и попада в една дълга редица от хора, които са задължени на властта и почва да спонсорира футболни клубове. Проблемите му обаче започват, когато спира да плаща този своеобразен футболен рекет”, информира Зафиров. Според него се създават възможности следващият концесионер на плажа да слага цени на шезлонги и чадъри, както прецени за добре.\nМанол Генов: Темпото на свършеното дотук по новия ред на концесиониране на плажовете е на отегчена камила\n„Темпото на свършеното до тук по новия ред на концесиониране на плажовете може да се сравни със скоростта на отегчена камила, на която все й все тая къде е краят на пустинята”. Това заяви пред журналистите депутатът от левицата Манол Генов.\nПо думите му забързването на темпото на Министерство на туризма говори за едно- да може да бъдат изпълнени предварително поети ангажименти. Той обясни, че повече от година и половина след прехвърляне на режима на стопанисване на плажовете от Министерство на регионалното развитие към Министерството на туризма, свършената работа се равнява на нулата. „Обричането на следващия туристически сезон на хаос е повече от обещаващо. Министърът на туризма вероятно се успокоява, че си върши работа, като се заплашва този и онзи концесионер с прекратяване на концесията, с финансови санкции- но нека по-добре обясни на обществото какво е свършено”- заяви социалистът. По думите му очакванията са били поне осемте нови концесионни процедури за плажовете да бъдат завършени, а до момента няма финализирана нито една.\nСпоред него, ако се работи с такова темпо- всичките 60 такива концесии, каквито са били намеренията, ще бъдат довършени за около 8 години. „Какво се свърши за обещаното категоризиране на плажовете, така че те да са реално достъпни за различни групи хора-нищо. Имаме едни предложения в Закона за устройство на Черноморското крайбрежие ,внесени в МС в последния момент”, заяви Генов. Той попита и какви процедури биха гарантирали ниските цени, така че да се гарантира достъпност до плажните екстри на всички групи хора и какво е направено, за да се изчисти усещането у хората, че средата на този бизнес е тъмна, силова и съмнителна.\nМанол Генов бе категоричен, че за да се нормализира ситуацията по концесионирането на плажовете, трябва експедитивна, професионална и законово грамотна работа,а не обслужване на отделни интереси под натиска на този или онзи.\nПо темата за ТОЛ системата- Генов заяви, че параметрите на поръчката са за около 200 млн. лв. вложения и създават прецедент в Европа с голямата дължината на пътищата, които да са платени – 800 км. магистрали, 2000 км. първокласни пътища, 4000 км. второкласни пътища и 8000 км. третокласни. Според него предложението за смесена система е логично – електронни винетки за по-ниските класове автомобили, като се отчита и по-голямото замърсяване на околната среда от по-големите автомобили. Той подчерта, че информацията която ще постъпва в тази система е елемент и на национална сигурност. По тази причина според него системата трябва да се експлоатира от държавата, още повече че прогнозните приходи са между 800 млн. лв. и над 1 млрд. лв.\nКлиенти пребиха таксиметров шофьор\nТаксиметров шофьор от монтанското село Долно Белотинци се оплакал в полицията, че бил заключен в стаята на къща в село Трифоново и пребит. Според него, всичко се случило в събота призори. Тогава на мобилния телефон на 43-годишния таксиджия И.Т. се обадил негов познат. Той поръчал шофьорът да купи цигари и да ги занесе на адрес в Трифоново, а курсът ще му бъде платен.\nИ.Т. изпълнил поръчката. Когато пристигнал в къщата, го натикали в една от стаите и го пребили. И.Т. твърди, че е изпаднал в безсъзнание. Свестил се по някое време и успял да се измъкне. Отишъл в спешния център, прегледали го, но отказал да остане за лечение. Полицията е започнала проверка на случая, пише „Конкурент“.\nТова е вторият подобен инцидент в Северозападна България за последните няколко седмици, след като в средата на декември двама бабаити повикаха шофьор на жълта кола за курс от Козлодуй до Хайредин, след което го пребиха и отмъкнаха оборота му от 130 лева и златни накити.\nПада цената на домати и картофи\nян.. 09 Икономика no comments\nС 1,4% поевтиняват оранжерийните домати на едро през изминалата седмица до 2,07 лева за килограм. Това показват данните на Държавната комисия по стоковите борси и тържищата. В същото време вносните домати се продават на едро с 10 ст. по-евтино и струват 1,97 лв/кг, съобщава „Стандарт”.\nВ същото време цената на българските оранжерийни краставици се увеличава с 15 на сто до 3,50 лева средно за килограм. Поевтиняват обаче картофите с 9,9% до 64 ст. за килограм и морковите с 6,1% до 87 ст. за килограм. Зелето поскъпва с 19,6 процент и се търгува по 0,55 лева за килограм на едро. Лимоните поевтиняват до 1,85 лева за килограм, а портокалите до 1,12 лв.\nКравето сирене поскъпва с 0,2 на сто и се продава средно по 5,61 лв./кг. Кашкавалът тип „Витоша“ се търгува по 9,95 лв./кг. Олиото се купува по тържищата по 2,06 лева за литър.\nЦената на каймата се задържа средно 4,67 лева за килограм.\nТерорът в Египет не е свършил: Стреляха с гранати по военните, след като камионът-бомба се заби в тях\n10 души са загинали при нападението в Египет, което беше извършено град Ел-Ариш на брега на Средиземно море. Шофьор-камикадзе е врязал камиона си в пропускателен пункт на силите за сигурност. Возилото било натъпкано с експлозиви, съобщава „Индипендънт”.\n9 от загиналите 10 души са полицаи. Последвали са няколко експлозии, след като въоръжени мъже, носещи черни маски, са обстреляли с гранатомети войници, охраняващи пункта. Първите три етажа на намиращото се наблизо полицейско управление са унищожени.\nТелата на загиналите са измъкнати изпод отломките. Ранените – 22 души, са откарани в болница. Очаква се броят на загиналите да нараства.\nПо официална информация, боклукчийският камион е бил пълен с експлозиви.\nЕрик Рубин остава посланик на САЩ в България и при Тръмп\nАмериканският посланик у нас Ерик Рубин ще запази поста си в България и след смяната на администрацията в Белия дом. Това са съобщили за „Стандарт“ от посолството на САЩ, но без да добавят подробности.\nМиналата седмица от екипа на новоизбрания президент на САЩ Доналд Тръмп обявиха, че всички посланици, назначени от Барак Обама, трябва да напуснат постовете си до 20 януари.\nИзточници от дипломатическите среди са пояснили, че това изискване се отнася само до политическите назначения, а не за дипломати от кариерата.\nЕрик Рубин е професионален дипломат с клас министър-съветник. Той пое поста си в София в средата на февруари миналата година. Обикновено мандатът на посланиците на САЩ е три години.\nЦиганският лидер: Не съм искал шефът на АПИ да ни вади от преспите, това е инсинуация\nПълни лъжи са. Комисар Николов твърди някакви неща, но те не са така. Това заяви комисарят на ромите в България Петко Асенов, който бе нарочен, че е искал лично АПИ да го извади от преспите в ефира на Нова телевизия.\nТой разказа неговата версия за случая. По думите му е пътувал със семейството си от Видин за Монтана, но са заседнали в преспите.\n„Обадих се на 112, веднага ни свързаха с пожарната. Казах при нас няма пожар, ние сме заседнали. Зад мен имаше още 4-5 коли. Те заседнаха също. Обадиха се, казаха спокойно ще дойдем, малко време ни трябва. Близо 2-3 часа те не могат да определят това място към кое се води към Монтана или към Видин”, посочи той.\nАсенов люто се разгневи, тъй като по думите му са стояли 10 часа, като през това време снегът е достигнал метър и половина.\n„Аз си плащам данъците, искаме, ако може да ни помогнат. 10 часа бяхме, след това се натрупаха метър и половина сняг. Бяхме там до 5 часа сутринта”, каза още той и уточни, че не е споменал никакъв ръководител.\n„Никъде не съм казвал, че съм комисар или лидер, аз като гражданин. Попитаха ме как се казвам и аз казах Петко Асенов:, каза той.\n„Съжалявам, че ме направиха за лъжец, аз съм християнин и просто не мога да лъжа. Тези политици да не се правят пиар, а да идат да помогнат в ромските квартали. Там загиват деца в едни бараки”, каза още той.\nАсенов нападна и лично комисар Николов. „Къде са били тия 10 човека, нито един нямаше. Къде са тия хора. Не знам тоя човек пиян ли е бил”, допълни Асенов.\nТой посочи и какво означава неговата длъжност. „От 48 държави са ме избрали за комисар на ромите в България на сбирка в Индия”, каза Асенов.\nХилари Клинтън никога повече няма да се кандидатира за изборна длъжност\nЗагубилата президентските избори в САЩ Хилъри Клинтън няма да се яви повече на избори до края на живота си. Това заяви в неделя нейна близка съветничка. „Тя ще намери начин да продължи да помага на деца и семейства през следващите години, това е ангажимент за целия й живот“, каза Нийра Тенден (Neera Tanden), която е президент на мозъчния тръст Center for American Progress и неформален съветник на кандидатката по време на последната й кампания, пише AП, цитирана от БТА.\n„Но не би трябвало никога да се кандидатира на избори“, увери тя телевизия Си Ен Ен. Реакцията й бе предизвикана от публикация на колумнист на „Ню Йорк таймс”, който си представи Хилари Клинтън сред кандидатите за кмет на Ню Йорк, малко странна и леко луда идея, според Тенден. „Аз не мисля, че тя ще бъде кандидат за този пост, или за друг”, настоя Нийра Тенден, но без да каже повече за точните планове на 69-годишната сега Клинтън.\nХилъри Клинтън не се оттегли напълно от обществената сцена след поражението си срещу Доналд Тръмп на изборите на 8 ноември. Тя участва в две публични събития и написал няколко съобщения в Twitter. Очакват я и във вторник в Държавния департамент във Вашингтон за откриването на изложбена зала, носеща нейното име. От обкръжението й обявиха, че ще присъства лично и на церемонията по встъпването в длъжност на новоизбрания президент Доналд Тръмп на 20 януари.\nCenter for American Progress е оганизация с нестопанска цел с централа във Вашингтон. Основател е високопоставеният в Демократическата партия Джон Подеста, който от своя страна бе начело на предизборния щаб на Клинтън.\nПроф. Огнян Герджиков: Получих покана от президента Радев за служебен премиер, но още не съм решил\n„Рано е да се говори, каквото и да било. Това е прерогатив на президента Радев, той казва кой да оглави кабинета, кои да са министрите. Имаше предварителен разговор, най-общ. Не съм казал нито „да“, нито „не“. Към днешна дата нищо категорично не мога да кажа, какво ще стане. Така проф. Огнян Герджиков отговори на въпрос дали ще бъде служебен премиер.\nПрезидентът може да се консултира, с който намери за добре. Това си е негова работа. Нормално е да се консултира с евентуалния бъдещ премиер. Всеки може да го съветва, но решението е на президента, каза още той пред БНТ.\nСмятам, че президентът Радев е балансиран човек, здраво стъпил на земята. Едва ли би направил кабинет ярко оцветен, било в червено, било в синьо. Смятам, че той ще се води от тази максима, посочи професорът. Изненадах се, че ме потърси /б.р. новият президент Радев/ , защото мисля, че има по-сполучливи фигури от мен. Ако има предложение, тогава ще решавам, категоричен бе Герджиков.\nБившият шеф на парламента определи Румен Радев като „балансиран човек, здраво стъпил на земята“. По мнението на Герджиков новоизбраният президент не би съставил кабинет ярко партийно оцветен, още по-малко в червено оцветен. „Радев ще търси баланс, за да няма партийни пристрастия“, подчерта Герджиков като обясни, че по замисъл служебният кабинет не може да е партийно оцветен.\n„Политическа криза няма, процесът у нас е нормален, подаване на оставка от правителството не е някаква драма. Криза може да има ако след предсрочните избори парламентът не успее да излъчи правителство и тогава да се завърти рулетката на политическите консултации и преговори, оцени днешната ситуация професор Огнян Герджиков.\n„Въпросът за това дали Росен Плевнелиев трябваше да назначи ново служебно правителство е спорен, има разлика в тълкуването на тази ситуация в частното и държавното право. Аз мисля, че действащият президент не е нарушил Конституцията и е постъпил правилно”, каза още Герджиков.\nСпоред професора-юрист новият президент Радев има едноседмичен срок за назначаване на новия служебен кабинет и едновременно с това да разпусне парламента. Той предупреди, че всяко прибързано действие крие рискове и затова Народното събрание е длъжно да вземе отношение и да подкрепи решенията на народа на референдума. Но изрази съмнение, дали времето на този парламент може да свърши това. Спорд герджиков вероятната дата за изборите е 26 април или 2 май.\n„Партиите имат нужда от легално финансиране и правила. Размерът на субсидиите за тях е спорен, но не би трябвало да се отменят или да станат 1 лев за глас, това не е по-добра система”, каза юристът. Той посочи, че пред служебното правителство има много сериозни проблеми, свързани с председателството, което България ще поеме след година, а също така излъчването на еврокомисар на мястото на Кристалина Георгиева.\nАтентатор се вряза с кола-бомба в гранични полицаи в Египет, има загинали\nСамоубийствен атентатор вряза кола-бомба в контролно-пропускателен пункт на египетския полуостров Синай, убивайки и ранявайки няколко полицейски служители, предава ABC News, цитирани от „Фокус“.\nПо данни на местните власти нападателят е използвал камион за боклук за атаката. В резултат на експлозията са разрушени три етажа от сградата. Намерени са телата на най-малко двама души. Около десетина други, ранени при инцидента, са откарани в болница.\nНито една групировка не е поела отговорност за атаката.\nКлиматологът Георги Рачев: Сняг ще има до Великден, ситуацията е уникална за последните 30 години!\nИ преди е било студено през зимата, миналата година също имахме минус 20 градуса, но тази година обстановката е уникална, защото е много дълга. В София например ледените дни ще се задържат и през следващата седмица. Това каза в студиото на БНТ Георги Рачев.\nСпоред него, ситуацията тази година е много рядка и не е наблюдавана в страната през последните 30 години. Освен ниските температури, вятърът допълва картината и създава впечатление за още по-студено.\n„Това не е само в България, в Истанбул имат ледени дни, в Атина падна под нула градуса, това също е необичайно. Всичко е в резултат от поредица средиземноморски цикрони, окито идват един след друг към Балканския полуостров”, каза още Рачев.\nТой прогнозира, че температурите у нас няма да се понижават още надолу, още от сряда започва повишение и температурите ще бъдат около нулата. Новото захлаждане няма да е толкова сериозно, колкото това, което вече преминава.\nСпоред него, пролетта у нас ще е топла, динамична и влажна. „Февруари вероятно ще е по-топъл, но с повече валежи. Същото важи и за март”, допълни климатологът. Той бе категоричен, че трябва да се следи топенето на снега и язовирите да бъдат готови да поемат повече количества през пролетта.\nДнес облачността ще е значителна. На места, главно в югозападната половина от страната, ще има слаби превалявания от сняг. Вятърът ще отслабне и ще се ориентира от североизток. Ще остане студено с максимални температури предимно между минус 13° и минус 8°, гласи прогнозата на НИМХ към БАН. Атмосферното налягане в сутрешните часове е малко по-ниско от средното за месеца. След обяд ще започне бавно да се повишава.\nНад планините ще бъде облачно с превалявания от слаб сняг. Ще духа умерен север-североизточен вятър. Максималната температура на височина 1200 метра ще около минус 14°, на 2000 метра – минус 19°.\nДиректорът на Хидрометеоцентъра на Русия Роман Вилфанд пък обяви, че през новата седмица се очаква рязко затопляне, предаде ТАСС. Обширните мразовити арктически маси, които нахлуха над цяла Русия, Черноморския регион, включително България и стигнаха чак до Атина, ще отстъпят пред по-топъл фронт.\n„Още в петък, 13 януари, през нощта в Москва ще бъде от 4-9 градуса под нулата, а през деня температурата ще се приближи към нулата. Очакваме топла новогодишна нощ по стар стил”, обясни пред ТАСС Роман Вилфанд. Той допълни, че очакваното затопляне ще е много чувствително – с 20-25 градуса над сегашните незапомнено ниски температури руската столица. В момента те са с 15 градуса под нормата и достигат до минус 30.\nПовишаването на температурите в Русия, което ще спре преносът на студени въздушни маси на юг, ще се усети и у нас. След още един мразовит пристъп в понеделник и вторник, постепенно максималните температури ще започнат да се повишават и в петък, а и през уикенда ще са около нулата.\nКрасимир Каракачанов: Несериозно е Радев да удължи живота на парламента\n„Несериозно е Радев да удължи живота на парламента. Аз очаквам новия президент да разпусне 43-тото народно събрание, да насрочи изборите и да назначи служебно правителство“. Това каза председателят на ВМРО Красимир Каракачанов в студиото на „Тази сутрин“ по bTV.\n„Ние казахме нещо много ясно. Държавата има проблеми, които трябва да бъдат решени. Те изискват сериозно отношение. Имахме готовност да вземем мандатата. ГЕРБ казаха, че ще ни подкрепят, но после не го направиха“, добави той.\n„Ние подкрепихме Борисов заради борбата с битовата престъпност, но това не се случи“, допълни Каракачанов.\nЛидерът на ВМРО смята, че един от главните проблеми в страна е сигурността. Той обясни, че въпросът не е само да се разположат повече полицаи някъде: „Искаме засилено полицейско присъствие в горещите точки на страната и селата, където има нужда. Няма нужда да се говори за назначаване на нови полицейски служители. Има конкурси и до няколко месеца ще бъдат запълнени. Въпросът е, че трябва да се освободи ресурс и да се разпредели правилно. Преструктуриране и пренасочване са нужни“.\n„Как си представяте, че на един човек му скимва да вземе автомат и да отиде в дискотека?! Това не е камикадзе. Той не решава просто, че ще се самоубие за каузата или за Аллах. Той отива, стреля хладнокръвно и става неоткриваем. Би следвало да имаме повече национален разговор. Започнаха престрелки типично по български преди изборите. Те ще минат, и какво ще правите после?! Българските политически лидери трябва да се замислят върху целите си“, призова Каракачанов.\n„Факт е, че дори и да участват самостоятелно, „Да, България“ няма да шанс да влезе в Парламента. Ние ще покажем, че част от българските политици са си научили урока. На сградата на НС неслучайно пише, че съединението прави силата, а не разединението. Ще бъдем в патова ситуация и можем да влезем във въртележка, от която трудно да излезем. Загърбете измислените си теории за ляво и дясно. Ситуацията в заобикалящия ни свят изисква повече отговорност. Другото е егоизъм“, заключи емоционално той.\nОбщините отговарят за почистването има сключени договори с фирми. На много места това са т. нар. „наши хора“ – дават се едни места, а работа не се върши. Така че не е въпроса само за правителството, коментира сложната пътна обстановка Каракачанов.\nЯнуари е, в цяла Европа вали сняг. Но почистването у нас няма как да стане без действието на местните власти, така че отговорността е там, категоричен е лидерът на патриотите.\nЗа уроците на “непридвидимия“ Тръмп и българската мечта\nян.. 09 Анализи и коментари, Политика no comments\nСрещу Президента на САЩ Тръмп бе задействана медийна лавина. И въпреки това той спечели. Сега вече ще се разбере колко „непридвидим“ е бил той. Аз мисля, че той е повече от предвидим.\nПовод за тази мисъл е едно негово конкретно изявление свързано с намерение на компанията „Тойота“. Като всяка компания и „Тойота“ има добра математика. Та тази математика им е показала, че завод в Мексико ще бъде по-рентабилен за тях. Е, има и една подробност. Този завод ще произвежда модели автомобили, които са предназначени за САЩ. И са пропуснали обаче политическата математика. Милиардерът Тръмп сега вече е политически математик, т.е . президент на САЩ. И като предвидим политически математик той изразил своята позиция по този въпрос. Засега само в интернет пространството, тъй като още не е стъпил в длъжност.\nИ каква е политическата математика на Тръмп по отношение на намерението на „Тойота“:\n„Няма начин! Постройте този завод в САЩ или ще имате по-големи мита!“\nНяма нищо учудващо в изявлението на Тръмп. В нощта на победата си той бе повече от искрен:\n„Като обединим усилия, ще започнем основната задача – да изпълним американската мечта. Целия си живот съм прекарал в бизнеса, като съм използвал потенциала на хора и проекти от цял свят. Сега искам да направя същото и с родината си. Потенциалът ни е огромен и ще бъде прекрасно. Всеки ще има възможност да се реализира и всички, които се чувстват забравени, вече няма да бъдат такива“\nИ какво му е непредвидимото на Тръмп? Та той е повече от предвидим. Той ще бъде Президент на американската мечта. В това негово първо слово след победата Тръмп показа и още нещо от неговата бъдеща политика. Очевидно според него американската мечта е различна от мечтите на мултинационалните компании.\nЕто защо новият Президент на САЩ смята американците да работят с всички други народи:\n„Ще бъдем с най-силна икономика в целия свят. Едновременно с това , ще работим с всички други народи. Никоя мечта не е прекалено голяма, никое предизвикателство не е прекалено тежко, нищо не е недостижимо. Америка няма да се примири с нищо по-малко от най-доброто“.\nИзглежда мултинационалните компании ще трябва да си купят издание с политическата математика на Тръмп. А американците отново ще започнат да мечтаят.\nМогат ли българските политици, като Президента Тръмп, да работят за българската мечта? Ако ги попитаме, те ще дадат положителен отговор. А истината е, че те не знаят коя е българската мечта. Преди 1878 мечтаехме да имаме наша държава. След Освобождението през 1878г мечтаехме да обединим нацията и Отечеството ни. След 1944 мечтаехме да се движим и изразяваме мнението си свободно. А днес дори не можем да мечтаем. Днес тайничко се надяваме за справедливост. Какъв е изходът? Цар Симеон посочи вариант – да си сменим чипа. Какво последва? Лавина от лъжи и обиди по адрес на Цар Симеон. Ами нищо чудно- с такъв чип сме.\nОчевидно е, че сами няма да се престрашим да подменим чипа. Тогава трябва да се доверим на поколение с друг чип. Имаме такова. С интерес наблюдавам една организация на млади българи, които са учили в чужбина – „Милениум Клуб България“. Трябва да призная, че не познавам никого от тях, за което съжалявам. Членовете на този клуб са родени след 1981. Достатъчно е човек да прочете какво мислят тези хора и да разбере, че те са с друг чип. Тези млади хора, които са учили, учат или работят с хора, които ако не днес, то утре ще управляват света, са наистина с друг чип. Точно тези млади хора казаха уверено, че Президент на САЩ ще бъде Тръмп. Тези млади хора нарекоха правителството ни, което провали избора на Бокова – модерните варвари, които не се обясняват на никого и не носят отговорност за нищо.\nТа един от тези млади хора е изразил интересно предложение, което българите могат да направят на Президента Тръмп. Казва се Боян Николов. Не го познавам, но съм изключително впечатлен от него. Та този млад и изключително образован българин имайки предвид външната политика, която ще води Тръмп, предлага България да стане геополитическа сцена за преговори и в последствие брокер на геополитически сделки.\nТова предложение е като за пример в учебник по външна политика. Но то не може да бъде разбрано от управляващите ни. Те мислят за сделки с обществени поръчки, а този млад човек предлага България да бъде брокер на геополитически сделки. Очевидно е, че той не е част от вселената на управляващите в страната ни.\nТа да се върна към урока на Тръмп и нашата политическа действителност. Политическата математика за Тръмп е гаранция за американската мечта.\nВ България политическата математика е купуването на гласове за избори. Това е действителността. Родените след 1981 очевидно не одобряват българската политическа математика. От друга страна може да се каже, че българските политически математици, т.е. модерните варвари, правят всичко възможно точно млади хора като цитираните да бъдат принудени да живеят в чужбина.\nИ се наслаждават на собственото си величие. Но светът се промени.\nВ новия свят, този на Путин и Тръмп, ще оцелеят именно хора, които могат да предлагат геополитически сделки, а не сделки с обществени поръчки. Нашите политически математици и сделкаджии с обществени поръчки получиха своята оценка и от Брюксел – Европейската комисия може да работи и без български еврокомисар. Това е истината\n„Надписът върху кръглия печат от Караново, който датира според българските археолози В. Миков и Г. Георгиев от края на IV-то хилядолетие пр.н.е., представлява уникален паметник на човешката култура от оная отдалечена епоха. Той представлява първите фази на писмеността изобщо. При посочената датировка, знаците върху печата от Караново се явяват най-старата писменост в Европа. Тази писменост е по-стара дори и от първата критска писменост, която датира от средата и втората половина на III-то хилядолетие пр.н.е.\n„Плочката с писмени знаци е намерена през 1969 г. в халколитен културен пласт, който според Б. Николов и Г. Георгиев принадлежи на средата и втората половина на IV-то хилядолетие пр.н.е. Археолозите смятат, че този културен пласт съответства хронологически на Караново V-то ниво. В такъв случай писмеността от Градешница е по-стара от писмото върху печата от Караново, както и от най-старата писменост на о. Крит.\nПисмеността от Градешница, Караново и Търтъриа (Румъния) говори за наличието на високоразвита за времето си (IV-то – III-то хилядолетие) култура сред народите, населяващи Балканския полуостров. По началния стадий на развитието на писмеността тази култура не отстъпва на цивилизациите от Мала Азия, Близкия изток и Египет. Балканският полуостров следователно е бил едно от средищата на най-високо развитите древни цивилизации.“ Сп. Археология 1970/3.\nСпоред откритото досега, най-старата известна цивилизация в Европа се разселва след библейския „Потоп“ в V хил. пр. Хр., при драматичните климатични промени от образуването на Босфора и Дарданелите и екологичната катастрофа в дотогава сладководното Черно море, от измирането на биологичните видове от нахлулата солена вода.\nДълго време „историци, археолози и политици“ се опитваха да ни внушат, че нашите деди не са оставили никакви писмени паметници и сме били „безкнижовни“ до Кирил и Методи.\n„Надписът върху кръглия печат от Караново, който датира според българските археолози В. Минков и Г. Георгиев от края на IV-то или началото на III-то хил. пр. н. е. и представлява уникален паметник на човешката култура от оная отдалечена епоха и първа фаза на писмеността изобщо. Знаците върху печата от Караново се явяват най-старата писменост.\nТази писменост е по-стара от първата критска писменост, която датира от средата и втората половина на III-то хил. пр. н.е.. Така кръглият печат с надпис от Караново е една истинска научна находка.“ Сп. Археология 1969 г.\n„Диодор Сикул : „Лин написал разказ с пеласгийски букви за делата на първия Дионис, както и за други митични легенди, които завеща сред мемоарите си. По същия начин Орфей и Пропанид , който беше учител на Омир и талантлив поет, ползваха пеласгийски букви, а също ги ползваше и Тимоет- син на стария Тимоет, а той син на Лаомедон- който живя по времето на Орфей…“ Diod. Sic. , III, 67.5.\nТимоет,племенник на цар Приам също е написал „Фригийската поема“, а така я наричат, защото я е написал ползвайки древния език и букви“.\nВиждаме, че дори и гръцки автори са имали смелостта и доблестта да кажат истината определяйки траките в лицето на „Орфей като създатели на буквите…“\nТОВА Е КОПТСКИЯТ „БОХАРСКИ ЕЗИК“, ИЗПОЛЗВАН ПРЕДИМНО В ЦЪРКВИТЕ.\nНа горната снимка е коптският „бохарски език“, използван предимно в църквите в Египет.\nТАМ ПОПАДНАЛА НА НАДПИС ОТ 10-11 ВЕК, ЗА КОЙТО КАЗВАТ , ЧЕ Е НЕРАЗЧЕТЕН И ИМА ГОЛЯМА ПРИЛИКА С „БОХАРСКАТА ПИСМЕНОСТ“ НА КОПТИТЕ.\nНАХОДКИТЕ ОТ „ВАРНЕНСКОТО ЗЛАТО“ СА НАЙ-СТАРОТО ТЕХНОЛОГИЧНО ОБРАБОТЕНО ЗЛАТО В ЕВРОПА И СВЕТА, ПРИЧИСЛЯВАНО КЪМ Т. НАР. КУЛТУРА ВАРНА (4400 Г. ПР. ХР.) ИЛИ ПРЕДИ 6400 ГОДИНИ.\nНашите предшественици пеласгите са тези, които са определяни като представители на хаплогрупа I . По дефиниция, те са автохтонни, местните жители на мезолитните балкани. В България се срещат подгрупите : I1, I2* и I2a2, като най-разпространен е I2а2. Следващата група е арийската група. R1a бива определяна през призмата на античността като скитска и приела в смисъла на съвремието обобщаващото название „славянска“, а R1b като кимерийска и в съвремието под обобщаващото название келтска. Двете заедно представляват около 25% от цялостната картина. Заедно с доминантата на хаплогрупа I те съставляват 70% от генезиса на съвременния българин.\n“ Diod. Sic. , III, 67.5.\nДимитров П., Д. Димитров. 2003. „Черно море, Потопът и древните митове“.\nВретос (гръцки консул) – “ La Bulgarie ancienne et moderne“\nИ. Николау, учител – “ Одиссос“\n„International Journal of Legal Medecine“.\n„Надписът върху кръглия печат от Караново, който датира според българските археолози В.Миков и Г.Георгиев от края на IV-то хилядолетие пр.н.е., представлява уникален паметник на човешката култура от оная отдалечена епоха. Той представлява първите фази на писмеността изобщо. При посочената датировка, знаците върху печата от Караново се явяват най-старата писменост в Европа. Тази писменост е по-стара дори и от първата критска писменост, която датира от средата и втората половина на III-то хилядолетие пр.н.е.\n„Плочката с писмени знаци е намерена през 1969 г. в халколитен културен пласт, който според Б.Николов и Г.Георгиев принадлежи на средата и втората половина на IV-то хилядолетие пр.н.е. Археолозите смятат, че този културен пласт съответства хронологически на Караново V-то ниво. В такъв случай писмеността от Градешница е по-стара от писмото върху печата от Караново, както и от най-старата писменост на о.Крит.\nПисмеността от Градешница, Караново и Търтъриа (Румъния) говори за наличието на високоразвита за времето си (IV-то – III-то хилиядолетие) култура сред народите, населяващи Балканския полуостров. По началния стадий на развитието на писмеността тази култура не отстъпва на цивилизациите от Мала Азия, Близкия изток и Египет. Балканският полуостров следователно е бил едно от средищата на най-високо развитите древни цивилизации.“ Сп. Археологиа 1970/3.\nПол Робърс: САЩ — демонизация и вездесъщи лъжи, 2 част\nян.. 09 Анализи и коментари, Свят no comments\nВ своята антируска пропаганда Вашингтон е дотолкова пълен с решимост, че конгресът прие, а Обама подписа закон за разузнаването, в който има раздел Title V, който даде зелена светлина на активните мероприятия за противодействие на «доставчиците на фалшиви новини».\nС термина «доставчици» са наречени алтернативните новинарски сайтове — в това число моят — които хвърлят предизвикателство към официалните лъжи.\nПравдивите алтернативни средства за масова информация се обвиняват в това, че били под руско влияние.\nМиналото лято бе създаден обвит със завесата на секретността уебсайт, който неотдавна публикува списък с 200 уебсайта, пряко или косвено намиращи се под руско влияние. Вестник Washington Post безотговорно публикува пространна статия, придавайки вид на достоверност на фалшификацията, че 200 уеб-сайта работят за руските власти.\nС други думи, потушаването на истината се превърна в последната линия на отбрана на разлагащия се управляващ елит в САЩ. За последните 24 години три вашингтонски режима изтребиха милиони хора в девет страни и убиха гражданската свобода в САЩ. За да скрият тези огромни престъпления, които нямат аналог в историята, медийните проститутки непрестанно плетат интриги, лъжат и клеветят.\nВ същото време престъпният режим във Вашингтон пред целия свят се представя за незаменим защитник на демокрацията, правата на човека, истината и справедливостта. Както неотдавна каза представител на руското МВнР, Америка служи на злото.\nВашингтон нарича «руски агенти» не само своите опоненти, но и всички, които говорят истината. При това американските власти се надяват, че демонизацията на Русия вече в значителна степен е изплашила населението — дотолкова, че американците ще обърнат гръб на тези, които говорят истината.\nДори за най-невинния сайт е очевидно, че този политически елит, който стигна толкова далеко, че дори директорът на ЦРУ публично обвини руското разузнаване в избирането на Доналд Тръмп, но не беше в състояние да предостави дори най-малки доказателства при наличието на абсолютно убедителни доказателства за обратното.\nОткритата, нагла и безпрецедентна пропагандна атака на ЦРУ срещу новоизбрания президент подтикна Тръмп да хвърли ръкавицата на директора на ЦРУ Джон Бренън. Появиха се съобщения, че Тръмп има намерение да реформира и реорганизира разузнавателното ведомство.\nПоследният президент, който каза нещо такова — Джон Кенеди — бе убит от ЦРУ още преди да успее да нанесе удара си.\nКенеди считаше, че не бива да открива огън по ЦРУ, преди да бъде преизбран за втори път. Това отсрочване даде време на ЦРУ, за да организира неговото убийство.\nСтрува ми се, че Тръмп осъзнава грозящата го опасност. Той вече обяви за намеренията си да допълни секретната служба за охрана (която тръгна срещу Джон Кениди) с частна охрана.\nПрезидентът на Русия публично констатира, че Вашингтон води света към термоядрена война, но неговите предупреждения се игнорират.\nСрещу новоизбрания президент на САЩ ЦРУ води пълномащабна атака, а самият президент знае, че не може да има доверие на своята официална служба за сигурност.\nВсеки човек трябва да отчете, че тези извънредни обстоятелства ще се превърнат в тема за дискусия.\nНо тази дискусия ще я намерите само в няколко алтернативни новинарски сайта, които сайтът PropOrNot и вестник Washington Post нарекоха «намиращи се под руско влияние».\nАвтор — Пол Крег Робертс (PaulCraig Roberts), доктор на икономическите науки, бивш заместник по икономическата политика на министъра на финансите на САЩ в администрацията на Роналд Рейгън. Автор на икономическата политика на американското правителство през 1981—1989 г, получила названието «рейгъномика». Редактор и анализатор във вестник The Wall Street Journal, списание Businessweek и информационна агенция Scripps Howard News Service. Автор на постоянна колонка във вестник TheWashington Times. Автор на многобройни книги, посветени на най-крупните проблеми на съвременността.\nПревод: Петя Паликрушева за News Front\nПол Робъртс: САЩ — демонизация и вездесъщи лъжи, 1 част\nДжон Рапопорт* чудесно се надсмя над американските медийни проститутки:\n«Владимир Путин е таен агент на САЩ. А-ха. Това е. САЩ — това е СССР. Тръмп е червен. Той винаги е бил такъв. Той е комунистически милиардер».\nДжон Рапопорт (англ. Jon Rappoport, 1938 г. р.) — известен в САЩ разследващ журналист, автор на три мултимедийни сборници, консултант, художник. През 1982 г. е номиниран за наградата Пулицър.\nОправдан присмех. Нищо повече не заслужава подобен присмех от Washington Post, New York Times, CNN и останалите медийни проститутки, маскирани като журналисти. Но, както отбелязвах и аз, и други истински журналисти — такива, като Глен Гринвалд — лансират потоци от фалшификати, които прибързано и хазартно дават път на медийните проститутки, а с това носят със себе си заплахата от термоядрена война.\nВ продължение на няколко години Русия и нейният президент са подложени на безпрецедентна демонизация. Руснаците знаят, че нахлуването в Грузия и Южна Осетия (извършени, когато Путин беше на пекинската Олимпиада) е било провокация на Вашингтон. Руснаците знаят, че държавният преврат, осъществен от Вашингтон в Украйна (когато Путин беше на Олимпиадата в Сочи), беше провокация, целяща завземането на руската военноморска база в Крим и отрязването на Русия от Средиземно море.\nРуснаците знаят, че Вашингтон знае, че обвиненията към Русия за взлома на електронната поща на Хилъри и нейния предизборен щаб са лъжа.\nРуснаците знаят, че «руската заплаха», сътворена от Вашингтон, е лъжа.\nКакто са лъжа и нейните вариации — такива, като неминуемото руско нахлуване в Полша и Прибалтика.\nРуснаците разбират, че базите на ПРО на САЩ на границата с Русия също са провокация — точно такава, каквато са военните маневри на НАТО на границата с Русия и в Черно море. Списъкът може да го продължите и сами.\nВ САЩ цари вездесъща лъжа.\nТя се разраства и се превръща в още по-голям абсурд.\nТя вече е институционализирана в държавната власт на САЩ — в ЦРУ, във ведомствата на изпълнителната власт, сред членовете на Сената и Палатата на представителите.\nБезкрайното повторение на тази лъжа в медиите се разглежда от руснаците като признак на подготовка на населението на западните държави към военно нападение над Русия.\nПутин нееднократно публично предупреди, че западната пропаганда води към опасна дестабилизация на обстановката в света.\nНезависимо от това, както той отбелязва, неговите предупреждения на се чуват от никого.\nЕто кой е “експертът“ определящ плажните концесии на Министерството на туризма\nян.. 09 Общество, Политика no comments\nСексбомба е „експертът“ определящ плажните концесии на Министерството на туризма. Името й е Мария Велкова. Навремето Велкова се разхождаше по бански в предаването Сблъсък. После пък намери работа в екоминистерството, а сега е в Държавен фонд Земеделие. Велкова сподели в ефира на bTV, че за щастие или нещастие тя не се е появявала в „пълния си блясък“ чисто гола по списанията. Клип в интернет показва до каква степен моделката е била искрена. Видеоматериалът е от фотосесия на списание Максим, където е бая разголена. В което не би имало нищо лошо, ако дотам се пускаше плажната й квалификация.\nРаздаването на най-важните концесии за ивицата в България и то на фирми на бивши силови групировки, вместо на кандидати, предлагащи безплатни чадъри и шезлонги е истински проблем. Ето и коментара на известния хотелиер Георги Мицов, адресиран към премиера в оставка:\n„Пак по Темата Министерство на Туризма и Плажни концесии. Абе една птичка току що ми каза, че и го потвърди, че Протокола за класиране на кандидатите не е подписан от Държавният експерт от Министерство на финансите – Финасов експерт Анастасия Кадриш, поради отсъствие, а от наетият външен експерт г-жа Мария Велкова, не че разбрахме дамата по какво е експерт и как е подписвала икономически заключения, не се съмняваме обаче в знанията и опитът и, напротив! Явно няма значение за Министерство на Туризма, кой подписва експертизата! Нищо поне е красива, а красотата както знаем ще спаси света!“\nМуки сподели тайна, пазена с години: Ванга сериозно порязала Мутафова!\nян.. 09 Общество, Сцена no comments\n„От Коледа насам мама е в разцвета на силите си! Зареди се от посещението в храм-паметника „Александър Невски“ и сега няма спирачки.“ Това каза дъщерята на великата ни актриса Стоянка Мутафова – Мария Грубешлиева, която всеки ден се разхожда с Ирен Кривошиева и Стоянка в студеното време, пише в. България днес.\n„Казаха на мама да не се залежава и сега обиколихме всички места, на които отдавна не сме ходили. Първо бяхме в криптата на най-голямата ни църква. Там ни посрещна доц. Русева, една много мила жена. Разказа и ни показа много интересни неща. Сега може и на кино до мола да я водя, ще видим“, каза през смях Муки.\nВсъщност Стоянка Мутафова винаги е обяснявала, че не вярва в поличби и суеверия, а по-скоро в себе си и в Господ. „Да, мама вярва в Бог, но не във варианта, в който да ходи всеки ден на църква и да пали свещ. Ходим на всички празници, но вярата си я имаме в сърцето“, каза Муки.\nОткакто е починал Нейчо Попов, любимият мъж на двете жени, те всеки ден се сещат за него и молят Господ да е на по-добро място.\n„Мама никога не е вярвала на разни пророци. Помня, че когато ходи при Ванга, тя нищо не й позна и каза: „На теб нищо не мога да ти кажа, затворила си се“. Оттогава майка ми не вярва на врачки, гадателки или магове“, категорична е Муки.\nСпоред нея силата на Стоянка е в огромната й воля за живот и изява на сцената. „Винаги ще казвам, че нея сцената я крепи“, каза Мария.\nГрубешлиева е щастлива от доброто отношение на Ирен Кривошиева към майка й.\n„Ирен много я промени. Мама стана по-одухотворена, по-спокойна. Ирен понякога й говори за Библия, за прошките и радостите в религията. Постоянно ни е интересно трите. Все намираме тема за разговор“, категорична е Муки.\nСлед като прекара известно време в болница, където се наложи да й сложат стент, Стоянка щади силите си и когато се чувства изморена, повече си почива. „Гледа телевизия, филми всякакви. Мама обаче не може дълго да почива и все мисли отново за сцената.“\nДокторите са категорични, че състоянието на 94-годишната актриса е много добро за възрастта й и не се налага да я спират от сцената.\n„Казах им, че няма да ги слушам, ако искат да спра да играя. Това няма как да се случи“, категорична е Стоянка и продължава да търси нови постановки за изява. Тя дори смята да се впусне в нова премиера, за да докаже на „тези от Гинес“, че ще играе, докато може.\n„Разбрах, че на рождения ми ден – 2 февруари, сигурно ще дойде вписването ми като най-възрастната активно играеща актриса в света. Много ме радва това, макар че не това е била мечтата ми“, смее се Мутафова.\nИначе на 24 януари, ако не й мине котка път, се очаква „Госпожа Стихийно бедствие“ да се завърне отново на сцена в едноименната постановка в театър „Сълза и смях“. „Очаквам хората отново да дойдат и да ни гледат. Ще съм пак тази вихрена жена, която знаят“, обеща с усмивка голямата Стоянка Мутафова.\n“Ислямска държава“ шокира света с ВИДЕО 18+ на поредното си зверство (снимки/видео)\nУжасяващо видео, което показва как малко дете застрелва в главата затворник на детска площадка в Сирия, бе разпространено онлайн от терористите от „Ислямска държава“, съобщава „Дейли Мейл“.\nНа кадрите се вижда как малкото момче върви през площадката, осеяна със счупени пластмасови топки, към жертвата, която е окована към оградата.\nЕдин от придружаващите го терористи подава на момчето пистолет. Малкото дете се прицелва в окования мъж и малко по-късно натиска спусъка.\nТова е поредното шокиращо зверство от страна на главорезите от „Ислямска държава“. Екстремистите не се поколебават вече дори да използват малки деца в пъклените си дела, завършва британското издание.\nАрестуваха двама с половин кило хероин на пътя Пловдив- Асеновград\nТрима мъже са арестувани с половин килограм хероин на пътя Пловдив – Асеновград. Спецоперацията е проведена преди четири дни от пловдивската Криминална полиция. На организиран контролно – пропусквателен пункт служители на Пътна полиция са спрели за проверка „Фонд Мондео“, пише „Трафик“.\nНаркотикът е открит при обиска в колата. Арестувани са пловдивчаните Иван Недялков /50/, спътницата му Назре Смаил и на по-късен етап 49-годишният Рамадан Сафет. По-късно шофьорът Недялков е освободен, а другите двама са в ареста с прокурорска мярка 72 часа. Смаил и Сафет са с криминални досиета .\nСрещу тях е образувано дознание за разпрострастранение на наркотични вещества. Очаква ги до 12 години затвор.\nПрезидентът на Република Сръбска: Босна и Херцеговина няма да просъществува като държава\nБосна и Херцеговина като държава няма шансове за успех, изходът от тази ситуация е да се раздели на независими държави. Това каза в навечерието на отбелязването на Деня на републиката президентът на Република Сръбска Милорад Додик в интервю за телевизия RTS, цитирано от „Фокус“.\n„Изходът е в разпада, мирния разпад, това е Босна – страна, която няма шансове да просъществува. Смята, че дошли отстрани идеалисти се опитват да създадат някаква концепция за държавност. Защо Босна и Херцеговина трябва да съществува? Защо?“, пита той.\nБосна и Херцеговина „се основава единствено на идеализма на мюсюлманите в Босна и Херцеговина, които искат да имат някаква своя голяма държава, но нямат шансове“, казва политикът пред сръбската национална телевизия.\nСпоред него съставните части на Босна и Херцеговина – Република Сръбска и Федерация Босна и Херцеговина – трябва мирно да се разделят „по съществуващите разделителни линии“. „Да поставим държавни граници и по този начин да разрешим ситуацията, а едва след това да се обърнем към сътрудничеството“, посочва Додик.\nПамела Андерсън напуска Холивуд\nян.. 09 Кино no comments\nПамела Андерсън планира окончателно да се откаже от актьорството. За това ще допринесе и нейното намерение завинаги да се премести в Европа, съобщи БГНЕС. 49-годишната актриса призна, че вече си търси жилище в Париж или Лондон.\nТя отдавна мечтаела да напусне Холивуд. Андерсън разкри, че в Европа в момента живеят по-голямата част от нейните близки приятели. През последните години Памела все повече време отделя на борбата за права на животните и е активистка на много благотворителни кампании.\nСлед преместването си тя планира да продължи с благотворителността. „Уморих се да чакам, кога правителствата ще започнат да предприемат сериозни мерки за предотвратяване на климатичните промени. Искам да убедя колкото е възможно повече хора да преминат към „зелената“, т.е. екологична енергия“, каза Андерсън.\nТя все по-рядко се появява на голям екран или на кориците на лъскавите списания. Все пак през май нейните почитатели ще могат да я видят във филма „Спасители на плажа“, макар и за кратко в епизодична роля.\nОпасен студ: Оранжев и жълт код в цяла България\nян.. 09 Общество, Топ новини no comments\nС предупреждение за опасно студено време за цяла България започва новата седмица.\nНа 9 януари в четири области на страната е обявен код „Оранжев” за опасно ниски температури.\nВ Кюстендил, Перник, София област и София-град оранжевият код е в сила заради минимални температури между минус 17 и минус 20 градуса, максимални – между минус 17 и минус 13 градуса.\nВъв всички останали области в действие ще е код „Жълто”. Минималните температури ще са между минус 12 и минус 17 градуса, максимални – между минус 13 и минус 8 градуса.\nПрез деня, главно в югозападната половина от страната, ще има слаби превалявания от сняг. Вятърът ще отслабне и ще се ориентира от североизток. Във вторник отново ще започнат валежи от сняг, на повече места и повече по количество ще са през нощта срещу сряда и в източната половина от страната.\nХоландските журналисти Стефан Бек и Майкъл Спекърс бяха арестувани след завръщането си в страната от командировка в Донбас. При задържането полицията е иззела материали от провежданото от тях независимо разследване на катастрофата на „Боинг“ MH17 от юли 2014 г., съобщи работещият в Донецк като военен кореспондент Сергей Белоус, цитиран от „Взгляд“\n„Всички материали, събрани от Майъкл Спекърс и мен за катастрофата на Boeing MH17 в Донбас, както и други материали, като интервютата с местни жители, са конфискувани от полицията при завръщането ни в Холандия. Сред материалите има и снимки на анонимни източници“, написа Белоус на страницата си във Facebook, цитирайки съобщение на Стефан Бек.Конфискувани са телефоните, камерата и лаптопът на журналистите. Най-обидното е, пише Белоус, че „момчетата не са се погрижили да направят дубликати“.\n„Служители на холандската прокуратура твърдят, че те самите не биха могли да съберат подобни материали, тъй като районът на катастрофата бил твърде опасен. Но ние установихме при работата ни на място, че това не е така“, твърди Стефан Бек, цитиран от Белоус.\n„Некоректната аргументация на прокуратурата и конфискацията на материалите (включително снимки) ни дават всички основания за съмнения в прозрачността и достоверността на провежданото от нея разследване“, заявява холандският журналист.\n„Колегите молят за максимално широка разгласа на случая“, пише от своя страна Белоус.\nВ края на септември международната следствена група за MH17 публикува резултатите от разследването за сваления „Боинг“ на малайзийските авиолинии в Донбас. Според заключенията на следствието пътническият самолет е свален със зенитно-ракетен комплекс „Бук“ от контролираните от опълченците територии, а украинските Въоръжени сили бяха оневинени за катастрофата на самолета. Според разследващите ракетите „Бук“ били доставени от Русия.\nОще тогава представител на завода-производител „Алмаз-Антей“ съобщи, че ракетата, с която е свален МН17, е изстреляна от район, контролиран от украинската армия. При следствения експеримент, който трябваше да възпроизведе атаката, холандците използваха данни на американска ракета, която конструктивно се отличава от снарядите „Бук“, а повредите на самолета не съответстваха на реалните. Руското министерство на отбраната от своя страна отречетвърденията за внасяне на „Бук“ през руско-украинската граница.\nСамолетът Боинг-МН17 на малайзийските авиолинии, извършващ полет от Амстердам до Куала Лумпур, претърпя катастрофа на 17 юли 2014 г. в Донецка област, Украйна. Всичките 298 пътници на борда загинаха.\nАнтикорупционен блок сменя Реформаторския?\nАнтикорупционен блок е на път да смени разпадащия се Реформаторски. Това стана ясно от думите на депутата от зам.-председател на ДСБ Атанас Атанасов. Той уточни, че „ние работим и съвсем скоро ще станат ясни контурите на наистина един антикорупционен политически блок“. Целта му е да влезе в новия парламент и да започне борба срещу „голямата корупция в България“.\nПред БНР Атанас Атанасов отбеляза, че новият проект ще търси сътрудничество с новата партия на бившия правосъден министър Христо Иванов, както и подкрепа в дясно. „Ние разбира се, че ще търсим концентрация на политическа сила, която да може да поиска управлението на страната. Това, което се заявява в програмните документи на партията на Христо Иванов доста съвпада и с нашите виждания. Отделно от това ние имаме общ политически път от момента, от който Христо Иванов подаде оставка. Ние напуснахме управлението поради една и съща причина – отказът да се проведе съдебна реформа от Борисов и сие“, припомни депутатът.\nСпоред него, антикорупционния блок щял да бъде нова политическа сила. „Има определени обстоятелства, които са различни. Например те не се позиционират нито вляво, нито вдясно, а ние сме дясна политическа сила и така нататък, но различията са много по-малко от това, което ни обединява и ще търсим общо явяване и не само с партията на Христо Иванов, а с всички колеги, които представляваха Гражданския съвет“. От думите му стана ясно, че в новата коалиция няма да бъдат поканени „Движение България на гражданите“ на Меглена Кунева, СДС и БНЗС на Николай Ненчев.\nСпоред Атанас Атанасов търпимостта на обществото към корупцията е сведено до минимум, а кабинетът Борисов се е провалил в полето на борбата срещу това явление. „Ножът е опрял до кокала и хората го показаха, в включително и на последните президентски избори, когато не гласуваха толкова за Радев, колкото гласуваха против Борисов и провежданата от него политика. Защото най-голямата опасност за държавата по времето на Борисов, и тя продължава да бъда тази опасност, бих казал за българската национална сигурност – това е неразследваната и ненаказаната корупция.“, каза той.\n„Системата за сигурност – тези сензори, които би следвало да маркират корупционните схеми, да ги разследват, да събират доказателствата, бяха приведени в режим на приспиване, за да не се пречи на разпределянето на порциите. Това хората го виждат с очите си“, допълни зам.-щефът на ДСБ.\nПо отношение на шансовете на новия политически проект да намери място в следващия парламент Атанасов отбеляза, че няма да прави прогнози, но каза: „Ние ще бъдем представени в парламента, въпросът е с кого и с колко депутати ще бъдем представени, за да може да ревизираме безобразията, които тези две години се разиграваха в България. Ще се борим за обществено доверие, което да даде възможност тези сериозни промени, които настъпиха и в света, и в българския обществено-политически живот, да намерят своето измерение в парламента“.\nАтанас Атанасов коментира и тезата на ГЕРБ, които смятат, че новият президент Румен Радев може да удължи живота на сегашния парламент, за да бъдат разгледани предложенията от референдума. Зам.-председателят на ДСБ смята, че такова предложение на ГЕРБ би било подвеждащо за избирателите и го определи като „измамен ход“. Да, това не го правят за пръв път. Те сега искат да се харесат на народа и да казват: „Ето, ние сме готови да обсъждаме ново изборно законодателство“ с очакването то да не бъде подкрепено и другите да са маскари, а те да са добрите“, допълни той.\nУстановиха самоличността на извършителя на кървавото нападение с камион в Ерусалим\nИзраелската полиция е установили самоличността на терориста, извършил в неделя нападение с камион в Ерусалим срещу група военнослужещи, в резултат на което загинаха четирима души, има и ранени, съобщи представител на полицията в “Туитър“, предаде РИА Новости, цитирана от „Фокус“.\n„Терористът, който уби четирима войници и рани други 13 след нападение с камион, е 28-годишният арабски жител Фади Кунбар от района Джебел Мукабер“, се казва в съобщението.